Terier sempadan

Terier sempadan atau border terrier ialah satu baka terier kecil dan berbulu kasar British. Ia berasal dari kawasan sempadan England–Scotland dan mengongsi keleluhuran dengan terier Dandie Dinmont dan terier Bedlington dari kawasan sama. Anjing ini digunakan secara tradisional dalam pemburuan rubah dan bekerja dengan pihak Border Hunt di Northumberland.

Baka ini diiktiraf secara rasmi oleh The Kennel Club di Great Britain pada tahun 1920 dan oleh American Kennel Club pada tahun 1930.

Sejarah
Pada asalnya, terier sempadan dirujuk sebagai terier Coquetdale atau terier Redesdale sempena kawasan lokasi evolusinya, tetapi pada lewat tahun 1800-an ia pada umumnya dikenali sebagai terier sempadan, barang kali kerana sejarah panjangnya dengan Border Hunt di Northumberland.

Ia mengongsi keleluhurannya dengan terier Bedlington dan terier Dandie Dinmont. Ia diiktiraf sebagai baka oleh The Kennel Club pada tahun 1920, tahun sama pengasasan The Border Terrier Club. Tujuan aslinya adalah untuk meluru ke arah rubah yang telah memasuki tanah. Ia juga digunakan untuk membunuh rodensia, tetapi telah digunakan untuk memburu berang-berang dan bejar juga.

Terier sempadan pertama yang pernah didaftarkan oleh The Kennel Club ialah The Moss Trooper, seekor anjing yang dibapai oleh Jacob Robson's Chip pada tahun 1912 dan didaftarkan dalam penyenaraian Any Other Variety The Kennel Club pada tahun 1913. Terier sempadan ditolak untuk pengiktirafan formal The Kennel Club pada tahun 1914, tetapi memenangi slotnya pada tahun 1920, dengan piawaian pertama yang ditulis oleh Jacob Robson dan John Dodd. Jasper Dodd dilantik sebagai presiden pertama kelab itu.

Pada tahun 2006, terier sempadan menduduki tangga ke-81 dari segi bilangan pendaftaran oleh AKC, manakala di United Kingdom pula ia menduduki tempat kesepuluh.

Pada tahun 2008, terier sempadan menduduki tempat kelapan dari segi bilangan pendaftaran oleh The Kennel Club United Kingdom.

Ciri
Terier sempadan dibiakbakakan untuk mempunyai tungkai cukup panjang untuk bersaing dengan kuda dan anjing pemburu rubah lain, yang mengembara bersama dengannya, dan tubuh cukup kecil untuk merangkak di dalam korok rubah dan mengejar rubah ke luar supaya pemburu dapat melepaskan tembakan langsung. Anjing pemburu rubah yang mengembara bersama dengannya tidak cukup kecil untuk melakukan tugas terier sempadan.

Terier sempadan mempunyai tengkorak lebar, muncung sederhana pendek, gigi kuat. Telinga berbentuk V berada di sisi kepala dan jatuh ke arah pipi. Warna lapis bulu lazim merupakan grizzle dan sawo matang, biru dan sawo matang, merah atau gandum. Misai adalah sedikit dan pendek. Ekor adalah sederhana pendek dan tebal di pangkal dan menirus.

Dengan tubuh sempit dan perkadaran baik, jantan berdiri setinggi  pada paras bahu dan berukuran seberat ; betina pula setinggi  dan seberat .

Terier sempadan mempunyai lapis bulu ganda yang terdiri daripada lapis bulu bawah pendek, padat, dan lembut dan lapis bulu luar kasar, mirip dawai, kalis cuaca, kalis kotoran, rapat, tanpa keriting atau alunan.

Kesihatan
Sindrom kekejangan epileptoid anjing ialah keadaan yang diakui berlaku pada terier sempadan.

Sebuah kajian United Kingdom tahun 2024 mendapati jangka hayat sebanyak 14.2 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang.

Sebuah kajian United Kingdom mendapati predisposisi terhadap penyakit pundi hempedu pada terier sempadan. Baka ini didapati 86.48 kali lebih berkemungkinan menghidap mukosele pundi hempedu dan 28.7 kali lebih berkemungkinan menghidap bentuk lain bagi penyakit pundi hempedu berbanding dengan anjing lain. Kajian juga mendapati predisposisi terhadap kolangitis neutrofilia, dengan baka ini yang lebih berkemungkinan sebanyak 12.07 kali untuk menghidapnya.

Lihat juga
 Senarai baka anjing

Catatan

Rujukan

Kategori:Baka anjing
Kategori:Baka anjing berasal dari England
Kategori:Baka anjing berasal dari Scotland
Kategori:Baka FCI
Kategori:Terier